**ELŐTERJESZTÉS**

Tiszavasvári Város Önkormányzata Képviselő-testületének

2019. október 22-én

tartandó ALAKULÓ ülésére

Az előterjesztés tárgya: **Az alpolgármesteri tisztség betöltése**

Iktatószám: ……..……/2019.

Melléklet: -

A napirend előterjesztője: **Szőke Zoltán polgármester**

Az előterjesztést készítette: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

Az alakuló ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. október 18.

**Petruskáné dr. Legeza Tímea**

**témafelelős**

**Tiszavasvári Város POLGÁRMESTERÉTŐL**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Az alpolgármesteri tisztség betöltéséről**

Tisztelt Képviselő-testület!

1. Magyarország helyi önkormányzatairól szóló 2011. évi CLXXXIX tv. (a továbbiakban Mötv.) 43. § (1) bekezdése értelmében a képviselő-testület **az alakuló ülését a választás eredményének jogerőssé válását követő 15 napon belül tartja meg.** Ugyanezen paragrafus (3) bekezdése értelmében a képviselő-testület az alakuló vagy az azt követő ülésen e törvény szabályai szerint **megalkotja vagy felülvizsgálja szervezeti és működési szabályzatáról szóló rendeletét**, **a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.**
2. **Az alpolgármester megválasztására vonatkozó rendelkezések:**

Mötv. 74. § (1) A **képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert,** főpolgármester-helyettest, a megye közgyűlése alelnököt (a továbbiakban együtt: alpolgármester) **választ, több alpolgármestert választhat.** A képviselő-testület **legalább egy alpolgármestert saját tagjai közül választ meg**. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

**79. §** (2) **A polgármester**, a megyei közgyűlés elnöke, a főpolgármester **jogállására vonatkozó szabályokat az alpolgármesterre,** a megyei közgyűlés alelnökére és a főpolgármester-helyettesre **is megfelelően alkalmazni kell.**

Az alpolgármester személyére a testületi ülésen teszek javaslatot.

**Titkos szavazással kapcsolatos rendelkezések:**

Az Mötv az alpolgármesteri megbízásról szóló döntés meghozatalához **titkos szavazást ír elő, melynek módját a szervezeti és működési szabályzatban kell meghatározni.**

Tiszavasvári Város Önkormányzata Képviselő-testülete szervezetei és működési szabályzatának megalkotásáról szóló önkormányzati rendelet (továbbiakban: SZMSZ) szerint **a titkos szavazással kapcsolatos teendőket a Pénzügyi és Ügyrendi Bizottság látja el, az alábbiak szerint:**

A bizottság **elnöke kiosztja** a képviselő-testület bélyegzőjével hitelesített **szavazólapokat**. Szavazni a szavazólapon feltüntetett „igen”, „nem” vagy „tartózkodás” melletti négyzetbe feltüntetett „x” megjelöléssel kell. Szavazás után a szavazólapokat valamennyi képviselő az **erre a célra kihelyezett urnába helyezi**. A **bizottság megszámlálja a szavazatokat, az eredményt a bizottság elnöke ismerteti.**

**III. Alpolgármester illetményének, költségtérítésének megállapítása**

Az Mötv. az alábbiak szerint rendelkezik **a társadalmi megbízatású alpolgármester tiszteletdíjának megállapításáról, mértékéről:**

80. § (2) **A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90 %-át.** A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

71. (5) **A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult**, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

A **társadalmi megbízatású alpolgármester** **tiszteletdíja nem haladhatja meg a társadalmi megbízatású polgármester tiszteletdíjának 90 %-át**, **azaz legfeljebb bruttó 314.108. forint lehet.**

Az Mötv. 80. § (3) bekezdése határozza meg **az alpolgármestereket megillető költségtérítés mértékét**, az alábbiak szerint:

A főpolgármester-helyettes, a főállású alpolgármester, **a társadalmi megbízatású alpolgármester,** a megyei közgyűlés alelnöke **havonta** az illetményének, **tiszteletdíjának 15 %-ában meghatározott összegű költségtérítésre jogosult**.

Kérem a Tisztelt Képviselő-testületet, hogy a fentiek alapján döntését meghozni szíveskedjen.

Tiszavasvári, 2019. október 18.

**Szőke Zoltán**

**polgármester**

## HATÁROZAT-TERVEZET I.

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2019. (X.22.) Kt. számú**

**határozata**

**Alpolgármesteri tisztség betöltéséről**

Tiszavasvári Város Önkormányzatának Képviselő-testülete „**Alpolgármesteri tisztség betöltéséről**” című előterjesztéssel kapcsolatban az alábbi döntést hozza:

1. Magyarország helyi önkormányzatairól szóló 2011. évi CLXXXIX. Tv. (továbbiakban: Mötv.) 74. § (1) bekezdésében foglalt jogkörében eljárva **tagjai közül …………….. képviselőt a Képviselő-testület megbízatásának időtartamára, 2019. október 22. napjától társadalmi megbízatású alpolgármesternek megválasztja.**

**Határidő**: azonnal **Felelős**: Szőke Zoltán polgármester

## HATÁROZAT-TERVEZET II.

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2019. (X.22.) Kt. számú**

**határozata**

**Alpolgármester tiszteletdíjának és költségtérítésének megállapításáról**

Tiszavasvári Város Önkormányzatának Képviselő-testülete **„Alpolgármester tiszteletdíjának és költségtérítésének megállapításáról**” című előterjesztéssel kapcsolatban az alábbi döntést hozza:

1. Magyarország helyi önkormányzatairól szóló 2011. évi CLXXXIX. Tv. (továbbiakban: Mötv.) 80. § (2) bekezdése alapján …………. **alpolgármester részére** **megválasztásától - 2019. október 22. napjától - kezdődően tiszteletdíjat állapít meg, melynek mértéke bruttó ……..….. forint/hó.**

2. Megállapítja, hogy az Mötv. 80.§ (3) bekezdése alapján a társadalmi megbízatású alpolgármester **a megválasztásától – 2019. október 22. napjától - havonta a tiszteletdíjának 15%-ában meghatározott összegű költségtérítésre jogosult, melynek összege bruttó ….……. forint/hó.**

3. Felkéri a jegyzőt, hogy a gondoskodjon az alpolgármesteri tiszteletdíj havonta történő kifizetéséről.

**Határidő**: azonnal **Felelős**: Szőke Zoltán polgármester

3. pont tekintetében folyamatos 3. pont tekintetében

Ostorháziné dr. Kórik Zsuzsanna jegyző